Obama: Tehron Eron yadro dasturi bo‘yicha bitimga rioya qilmoqda

Eron yadro dasturi bo‘yicha kelishuvga hozircha rioya qilinmoqda. Bu haqda AQSh prezidenti Barak Obama Islom Respublikasi bilan muzokaralarda ishtirok etgan “oltilik” mamlakatlari vakillari bilan uchrashuvda aytib o‘tdi, deb yozadi “TASS”.

“Ushbu mamlakatlar guruhi bitim sharofati bilan ahamiyatli muvaffaqiyatga erishildi, degan fikrga qo‘shiladi”, — dedi Obama bitim yadro materiallari tarqalishi muammosiga reaksiya ko‘rsatishning “samarali usuli”ga aylanganini qayd etar ekan.
Amerika ma’muriyati rahbari, shu bilan birga, yadro bitimiga rioya etilishi Eron va AQSh o‘rtasidagi Eronning mintaqadagi “beqarorlashayotgan faolligi” bilan bog‘liq boshqa qarama-qarshiliklarni hal qilmasligini ta’kidladi. “Ba’zi istisnolar bilan, AQSh tomonidan Eronga nisbatan joriy qilingan savdo embargosi o‘z kuchida qoladi”, — deya ishontirdi u.